SPA รับอานิสงส์เต็ม “จีน” เปิดประเทศ จับตาผลงาน Q4/65 เทิร์นอะราวด์
SPA รับอานิสงส์เต็ม "จีน" เปิดประเทศ จับตาผลงาน Q4/65 เทิร์นอะราวด์ พร้อมลุ้นปี 66-67 โตแกร่ง โบรกแนะซื้อเป้า 13.20
SPA รับอานิสงส์เต็ม "จีน" เปิดประเทศ จับตาผลงาน Q4/65 เทิร์นอะราวด์ พร้อมลุ้นปี 66-67 โตแกร่ง โบรกแนะซื้อเป้า 13.20
3 ม.ค. 2566

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (3 ม.ค.66) ว่า บริษัท สยามเวลเนสกรุ๊ป จำกัด (มหาชน) หรือ SPA ได้ประโยชน์เต็มๆ จากจีนเปิประเทศเร็วขึ้นเป็น 8 ม.ค. 2566 ถือว่าเร็วกว่าที่ตลาดคาดไว้ ฝ่ายวิจัยฯ จึงคาดว่าภาคการท่องเที่ยวไทยจะยิ่งฟื้นตัวเร็วและแข็งแกร่งกว่าที่คาดไว้
ดังนั้นการที่ธุรกิจของ SPA อิงกับภาคท่องเที่ยวมากที่สุด จึงได้สะท้อนด้วยการปรับประมาณการปี 2565-2566 เพิ่มขึ้นในอัตรา 16%/17% ตามลำดับ และคาดว่าในงวดไตรมาส 4/2565 จะพลิกกลับมาเป็นตัวเลขบวกหรือกำไร
อีกทั้งปี 2566 ก็จะมีผลการดำเนินงานแข็งแกร่งตลอดทั้งปีได้สรุปประมาณการได้ว่าปี 2565 ขาดทุนลดลงเป็น -101 ล้านบาท เทียบกับปี 2564 อยู่ที่ -287 ล้านบาท ด้านปี 2566 กลับมาฟื้นตัวชัดเจนเป็น 158 และปี 2567 อยู่ที่ 298 ล้านบาทตามลำดับ คงคำแนะนำซื้อและขยับราคาพื้นฐานขึ้นเป็น 13.20 บาท